ddrg/super_eurlex huggingface dataset:
A Tanács 3791/85/EGK rendelete

(1985. december 20.)

Spanyolország és Portugália csatlakozására tekintettel a tojás- és baromfiágazatra vonatkozó egyes rendeletek módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 396. cikke (2) bekezdésére,

tekintettel a Bizottság javaslatára,

mivel a csatlakozási okmány 396. cikke alapján Spanyolország és Portugália csatlakozását követően helyesbíteni kell a legutóbb a 3341/84/EGK rendelettel [1] módosított, a tojásokra vonatkozó forgalmazási előírásokról szóló, 1975. október 29-i 2772/75/EGK tanácsi rendeletet [2] és a legutóbb a 3485/80/EGK rendelettel [3] módosított, a keltetőtojások és a naposcsibék termeléséről és forgalmazásáról szóló, 1975. október 29-i 2782/75/EGK tanácsi rendeletet [4];

mivel a csatlakozási okmány 2. cikke (3) bekezdésének értelmében a Közösségek intézményei a csatlakozás előtt elfogadhatják a csatlakozási okmány 396. cikkében említett rendelkezéseket, amelyek a csatlakozási okmány hatálybalépése esetén és annak hatálybalépése napján lépnek hatályba; mivel a csatlakozási okmány 261. cikke szerint a Portugáliára vonatkozó intézkedések alkalmazását el kell halasztani az első szakasz végéig,

ELFOGADTA EZT A RENDELETET:

1. cikk

(1) A 2772/75/EGK rendelet 17. cikke (2) bekezdésének második albekezdése a következő francia bekezdésekkel egészül ki:

"– PERIODO DE EMBALAGE DE… AL …"

,

"– PERÍODO DE EMBALAGEM DE… A …"

.

(2) A 2772/75/EGK rendelet 17. cikke (3) bekezdésének első albekezdése a következő francia bekezdésekkel egészül ki:

"– EMBALADO EL…"

,

"– EMBALADO EM…"

.

2. cikk

(1) A 2782/75/EGK rendelet 5. cikke (3) bekezdésében az "uova de cova" kifejezést követően a "huevo para incubar, ovos para incubaçao" kifejezés lép.

(2) A 2782/75/EGK rendelet 6. cikkében a "cova" kifejezést követően a "para incubar", "para incubaçao" kifejezés lép.

3. cikk

Ez a rendelet 1986. január 1-jén lép hatályba, amennyiben Spanyolország és Portugália csatlakozási okmánya hatályba lép.

Ezt a rendeletet 1986. március 1-jétől kell alkalmazni, kivéve a portugál módosításokat, amelyek alkalmazását a csatlakozási okmány 260. cikkében hivatkozott első szakasz végéig el kell halasztani.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 20-án.

a Tanács részéről

az elnök

R. Steichen

[1] HL L 312., 1984.11.30., 7. o..

[2] HL L 282., 1975.11.1., 56. o.

[3] HL L 365., 1980.12.31., 1. o.

[4] HL L 282., 1975.11.1., 100. o.

--------------------------------------------------
A Bizottság 3425/86/EGK rendelete

(1986. november 10.)

a marha- és borjúhúsból készült egyes tartósított termékekre nyújtott export-visszatérítések alkalmazására vonatkozó különleges részletes szabályokról szóló 2388/84/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3768/85/EGK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 18. cikke (6) bekezdésére,

mivel a 1032/86/EGK rendelettel módosított [3] 2388/84/EGK bizottsági rendelet [4] megállapította, hogy egyes tartósított termékek – amelyek megfelelnek az említett rendeletben megállapított követelményeknek, illetve amelyeket harmadik országokba exportálnak – jogosulttá válnak különleges visszatérítésre, amennyiben azokat az 565/80/EGK tanácsi rendelet [5] 4. cikkében előírt rendelkezések szerint állították elő; mivel az e rendelet hatálybalépése óta szerzett tapasztalatok fényében e tartósított termékek legnagyobb tömegét 500 grammról 2500 grammra kell növelni;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2388/84/EGK rendelet 2. cikkének harmadik francia bekezdése helyébe a következő rendelkezés lép:

"– 2500 grammot meg nem haladó egységtömegben kerül a konzervdobozba."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1986. november 3-i hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. november 10-én.

a Bizottság részéről

Frans Andriessen

alelnök

[1] HL L 362., 1985.12.31., 8. o.

[2] HL L 148., 1968.6.28., 24. o.

[3] HL L 95., 1986.4.10., 17. o.

[4] HL L 221., 1984.8.18., 28. o.

[5] HL L 62., 1980.3.7., 5. o.

--------------------------------------------------
A Bizottság 3749/86/EGK rendelete

(1986. december 9.)

a rizságazatban a vámok és visszatérítések kiszámítására vonatkozó meghatározó ügyleti tény megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a közös agrárpolitika céljaira alkalmazandó átváltási árfolyam és elszámolási egység értékéről szóló, 1985. június 11-i 1676/85/EGK tanácsi rendeletre [1] és különösen annak 5. cikke (3) bekezdésére,

mivel a 3294/86/EGK bizottsági rendelettel [2] összhangban az átváltási árfolyamot egy olyan pénzügyi együttható segítségével kell meghatározni, amelyet a pénzügyi kompenzációs összegek kalkulációjához hasonló módon kell kiszámítani és alkalmazni;

mivel az 1676/85/EGK rendelet 4. cikkével összhangban, amennyiben egy mezőgazdasági átváltási árfolyam megváltozik, a változást azokra az összegekre nézve kell alkalmazni, amelyek vonatkozásában a változás hatályba lépése után a meghatározó ügyleti tény történt; mivel az említett rendelet 5. cikke (1) bekezdésének a) pontja értelmében a "meghatározó ügyleti tény" a kereskedelemben felszámított vagy folyósított összegek vonatkozásában az import- vagy export-vámeljárások lezárását jelenti;

mivel ennek eredményeként az előzetesen meghatározott vámok és visszatérítések nemzeti valutákban számított összege megváltozhat; mivel emiatt a vámok és visszatérítések előzetes meghatározása kockázatot jelent a piaci szereplők számára; mivel ennek következtében a meghatározó ügyleti tényt az említett összegek nemzeti valutára történő átszámításához alkalmazott árfolyam tekintetében a vámok vagy visszatérítések előzetes meghatározására vonatkozó kérelem elfogadásának időpontjaként kell meghatározni;

mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A rizságazatban alkalmazandó vámok és visszatérítések összegének nemzeti valutákra történő átváltásakor a meghatározó ügyleti tény:

- az említett összegek előzetes megállapítása esetén az a nap, amikor az előzetes megállapításra vonatkozó kérelmet benyújtották,

- az összegek pályázati eljárás során történő előzetes megállapítása esetén a pályázatok benyújtásának határideje.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. december 9-én.

a Bizottság részéről

Frans Andriessen

alelnök

[1] HL L 164., 1985.6.24., 1. o.

[2] HL L 304., 1986.10.30., 25. o.

--------------------------------------------------
A Bizottság 1323/86/EGK rendelete

(1986. május 5.)

a komlótermelők termelői csoportjainak elismeréséről szóló 1351/72/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3800/85/EGK tanácsi rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 7. cikkének (5) bekezdésére,

mivel a komló piacának közös szervezéséről szóló, 1696/71/EGK tanácsi rendelet módosításáról szóló, 1985. november 26-i 3332/85/EGK tanácsi rendelet [3] úgy módosította az előbbi rendelet 7. cikkét, hogy a termelői csoportok a támogatást ne kizárólag a kínálat nagyobb összpontosítására, vagy tagjaik teljes termésének értékesítésével nagyobb piaci stabilitást eredményező intézkedések céljaira használhassák fel, hanem olyan intézkedésekhez is, amelyek a termelés fejlesztését és piaci igényekhez igazítását szolgálják; mivel az említett 7. cikk alkalmazási szabályait tartalmazó 1351/72/EGK bizottsági rendeletet [4] ennek megfelelően módosítani kell;

mivel az e rendeletben előírt intézkedések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

Az 1. cikk (1) bekezdése b) pontjának cc) alpontja a "piacstabilizációs" szó után a következő szavakkal egészül ki:

"valamint a termelés fejlesztését és piaci igényekhez igazítását szolgáló."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. május 5-én.

a Bizottság részéről

Frans Andriessen

alelnök

[1] HL L 367., 1985.12.31., 32. o.

[2] HL L 175., 1971.8.4., 1. o.

[3] HL L 318., 1985.11.29., 1. o.

[4] HL L 148., 1972.6.30., 13. o.

--------------------------------------------------
A Bizottság 768/87/EGK rendelete

(1987. március 18.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 231/87/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 3393/86/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke Angola, Kuvait és Venezuela tekintetében a következőképpen módosul:

"Importőr ország | Kibocsátó szervezet |

Angola | Importang UEE Central Angolana de Importação 22/24 Largo Infante D. Henrique PO Box 1003 Luanda Ematec UEE Empresa de Abatecimiento Técnico de Material Largo Rainha Ginga, 3 Caixa Postal 2952 Luanda |

Kuvait | Ministry of Health KD 5 Central Traders Committee PO Box 1070 Safat Ministry of Education KD 5 Department of Supplies Stores General Administration Building Khalidiya The Kuwait Danish Dairy Co. Ltd. PO Box 835 Safat 13009 |

Venezuela | Instituto Nacional de Nutrición Operativa Avenida Barait esq. El Carmen Edificio Sede Central Caracas Comandancia General de la Marina Base aérea la Carlota, Hangar la Marina Caracas INDULAC Colinas de California Esq. Avdas San Francisco y Palmarito Edificio Indulac – Apartado 1546 Caracas 10107-A." |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. március 18-án.

a Bizottság részéről

Frans Andriessen

alelnök

[1] HL L 25., 1987.1.28., 3. o.

[2] HL L 148., 1968.6.28., 13. o.

[3] HL L 311., 1986.11.6., 16. o.

[4] HL L 272., 1981.9.26., 25. o.

--------------------------------------------------
A Tanács 4069/87/EGK rendelete

(1987. december 22.)

a komlóra csak az elismert termelői csoportok számára termelési támogatást nyújtó közösségi régiók jegyzékének összeállításáról szóló 1981/82/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 3800/85/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 12. cikke (4) bekezdésére,

tekintettel a Bizottság javaslatára,

mivel az 1696/71/EGK rendelet 12. cikkének (3) bekezdése termelési támogatás nyújtásáról rendelkezik a termelői csoportoknak a Közösség azon régióiban, ahol az említett csoportok képesek biztosítani, hogy tagjaik megfelelő jövedelemben részesüljenek, és ésszerűen tudnak gazdálkodni a kínálattal; mivel ezeket a régiókat az 1981/82/EGK rendelet [3] melléklete sorolja fel;

mivel a Belgium által szolgáltatott adatok alapos vizsgálata azt mutatja, hogy egy új régió is eleget tesz az 1696/71/EGK rendelet 12. cikkében megállapított feltételeknek; mivel az 1981/82/EGK rendeletet ezért módosítani kell az 1987. évi betakarítástól kezdődően,

ELFOGADTA EZT A RENDELETET:

1. cikk

Az 1981/82/EGK rendelet mellékletében megállapított jegyzék kiegészül a "Belgium" nevű régióval.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1987. évi betakarítástól kezdődően kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 22-én.

a Tanács részéről

az elnök

N. Wilhjelm

[1] HL L 367., 1985.12.31., 32. o.

[2] HL L 175., 1971.8.4., 1. o.

[3] HL L 215., 1982.7.23., 3. o.

--------------------------------------------------
A Bizottság 1654/87EGK rendelete

(1987. június 12.)

a vöröshagymára vonatkozó minőségi előírások megállapításáról szóló 2213/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1351/86/EGK rendelettel [1] módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre [2] és különösen annak 2. cikke (2) bekezdésére,

mivel a 3398/84/EGK bizottsági rendelet [3] korlátozott időre szóló eltérést vezetett be a 2213/83/EGK bizottsági rendelet [4] I. mellékletében meghatározott, vöröshagymára vonatkozó minőségi előírások alkalmazása tekintetében;

mivel a 2193/86/EGK bizottsági rendelet [5] meghosszabbította az eltérés időtartamát;

mivel ennek eredményeképpen megfelelő mennyiségű tapasztalat gyűlt össze az ott meghatározott előírásokkal kapcsolatban, és a vöröshagymára vonatkozó minőségi előírásokat most állandó jelleggel kell módosítani;

mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2213/83/EGK rendelet I. melléklete II. "A minőségre vonatkozó rendelkezések" címének rendelkezései a következőképpen módosulnak:

1. Az A.

"Minimumkövetelmények"

pont első francia bekezdése helyébe a következő szöveg lép:

"– ép,"

2. A B. "Osztályozás" pont

a) az i.

"I. osztály"

pontjának utolsó bekezdése helyébe a következő szöveg lép:

"A következők azonban megengedettek:

- az olyan kisebb foltok, amelyek nem érintik a hagyma húsát védő utolsó pergamenszerű buroklevelet, és a foltok összterülete nem haladja meg a hagyma felületének egyötödét,

- kis repedések a külső buroklevélen és a külső buroklevél egy részének hiánya, amennyiben a hús védve van.";

b) az ii.

"II. osztály"

pontban az utolsó bekezdés második mondata helyébe a következő szöveg lép:

"A következők azonban megengedettek:

- az olyan foltok, amelyek nem érintik a hagyma húsát védő utolsó pergamenszerű buroklevelet, és a foltok összterülete nem haladja meg a hagyma felületének a felét,

- repedések a külső buroklevélen és a külső buroklevél egy részének hiánya, ahol a hagyma húsa a felület egyharmadáig szabadon lehet, feltéve, hogy nem sérült meg.";

c) az iii.

"III. osztály"

pont a következő francia bekezdéssel egészül ki:

"– olyan foltok fordulnak elő rajta, amelyek nem érintik a hagyma húsát fedő utolsó pergamenszerű buroklevelet."

2. cikk

Ez a rendelet 1987. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. június 12-én.

a Bizottság részéről

Frans Andriessen

alelnök

[1] HL L 118., 1972.5.20., 1. o.

[2] HL L 119., 1986.5.8., 46. o.

[3] HL L 314., 1984.12.4., 14. o.

[4] HL L 213., 1983.8.4., 13. o.

[5] HL L 190., 1986.7.12., 57. o.

--------------------------------------------------
A Bizottság 3534/87/EGK rendelete

(1987. november 24.)

egyes árucikkeknek a Közös Vámtarifa 16.04 E alszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2055/84/EGK tanácsi rendelettel [1] módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendeletre [2] és különösen annak 3. cikkére,

mivel a közös vámtarifa szerint nómenklatúra egységes alkalmazásának biztosítása érdekében rendelkezéseket kell elfogadni a mélyfagyasztott, pucolt tonhaldarabok ("tonhalfilé") besorolására, amelyet kifejezetten annak érdekében főztek elő gőzben és vízben, hogy a bőr eltávolítását megkönnyítsék, aminek eredményeként a fehérje részben koagulált;

mivel a legutóbb a 2184/87/EGK rendelettel [3] módosított 950/68/EGK tanácsi rendelethez [4] mellékelt közös vámtarifa 03.01 vámtarifaszáma a friss (élő vagy halott), hűtött vagy mélyfagyasztott halra vonatkozik; mivel a 16.04 vámtarifaszám az elkészített vagy konzervált halra vonatkozik;

mivel az alkalmazott hőkezelés miatt a kérdéses hal elvesztette azt a jellemzőjét, ami alapján a 03.01 vámtarifaszám alá lehetne sorolni, és következésképpen a 16.04 vámtarifaszám alá tartozik; mivel ezen vámtarifaszám alatt a 16.04 E alszámot kell kiválasztani;

mivel az e rendeletben foglalt intézkedések összhangban vannak a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A mélyfagyasztott pucolt tonhaldarabok ("tonhalfilé"), amelyeket kifejezetten annak érdekében főztek elő gőzben és vízben, hogy a bőr eltávolítását megkönnyítsék, aminek eredményeképpen a fehérje részben koagulált, a közös vámtarifa következő alszáma alá kell besorolni:

16.04 Elkészített vagy konzervált hal; kaviár és halikrából készített kaviárpótló:

E. Tonhal.

2. cikk

Ez a rendelet az Európai Közösségek Hivatalos Lapjában való kihirdetését követő nyolcadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1979. november 24-én.

a Bizottság részéről

Cockfield

alelnök

[1] HL L 191., 1984.7.16., 1. o.,

[2] HL L 14., 1969.1.21., 1. o.,

[3] HL L 203., 1987.7.24., 16. o.

[4] HL L 172., 1968.7.22., 1. o.

--------------------------------------------------
A Bizottság 3642/88/EGK rendelete

(1988. november 23.)

a vetőmagok piacának közös szervezéséről szóló 2358/71/EGK tanácsi rendelet végrehajtásához szükséges adatok közléséről szóló 3083/73/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3997/87/EGK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 6. cikke (5) bekezdésére,

mivel a legutóbb a 2811/86/EGK rendelettel [3] módosított 3083/73/EGK bizottsági rendelet [4] meghatározza azokat az adatokat, amelyeket a tagállamoknak továbbítaniuk kell a Bizottságnak, valamint a bejelentési határidőket; mivel az előírás szerint a hibridkukorica behozatali engedélyeinek a kiadására vonatkozó adatokat havonta egyszer jelenteni kell; mivel ez a gyakoriság nem teszi lehetővé azt, hogy a behozatal előrelátható mennyisége időben ismertté váljon, és nem teszi lehetővé a piac alakulása által megkívánt intézkedések végrehajtását, emiatt az adatok továbbításának az időpontjait módosítani kell;

mivel az e rendeletben előírt intézkedések összhangban vannak a Vetőmagpiaci Irányítóbizottság véleményével,

ELFOGADTA EZT A RENDELETET:

1. cikk

A 3083/73/EGK rendelet a következőképpen módosul:

1. A 10-es sorszám mellett szereplő bejegyzések helyébe a következő szöveg lép:

"Sorszám | Az adat jellege (fajonként és fajtacsoportonként) | Az adat bejelentésének a határideje |

10. | A behozatali engedélyek kiadására vonatkozó adatok:9 | |

| –a hibridkukorica esetében | minden hónap 10-e, 20-a és utolsó napja |

| –a hibridcirok esetében | minden hónap 10-e" |

2. A

9

lábjegyzet bevezető mondata és első francia bekezdése helyébe a következő szöveg lép:

"Az alábbi formában a következő adatokat kell továbbítani:

- a hibridkukorica esetében kiadott behozatali engedélyek 100 kilogrammonként megadva,

- a hibridcirok esetében (…) hónap folyamán kiadott behozatali engedélyek 100 kilogrammonként megadva."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. november 23-án.

a Bizottság részéről

Frans Andriessen

alelnök

[1] HL L 377., 1987.12.31., 37. o.

[2] HL L 246., 1971.11.5., 1. o.

[3] HL L 260., 1986.9.12., 8. o.

[4] HL L 314., 1973.11.15., 20. o.

--------------------------------------------------
A Bizottság 3939/88/EGK Rendelete

(1988. december 16.)

a 3878/87/EGK rendelet B. mellékletében meghatározott rizsfajták jegyzékének módosításáról szóló szabályok megállapításáról szóló 2580/88/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1424/88/EGK rendelettel [1] módosított, az egyes rizsfajtákra nyújtott termelési támogatásokról szóló, 1987. december 18-i 3878/87/EGK tanácsi rendeletre [2] és különösen annak 2. cikke (3) bekezdésére,

mivel a 2580/88/EGK bizottsági rendelet [3] 2. cikkének (1) bekezdése megállapítja, hogy a tagállamoknak a rizsfajtáknak a 3878/87/EGK rendelet B. mellékletébe való felvételére vonatkozó kérvényeket július 31-éig kell beterjeszteniük;

mivel a nemzeti jegyzékbe való felvétel elengedhetetlen feltétele az ilyen kérvények bevezetésének; mivel tekintve, hogy ezt a feltételt a fenti időpontig, amely megelőzi a betakarítást, nem lehet teljesíteni, a kérdéses időpontot december 20-ára kell visszatenni;

mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2580/88/EGK rendelet 2. cikkének (1) bekezdésében a "július 31." helyébe "december 20." lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 16-án.

a Bizottság részéről

Frans Andriessen

alelnök

[1] HL L 131., 1988.5.27., 2. o.

[2] HL L 365., 1987.12.24., 3. o.

[3] HL L 230., 1988.8.19., 8. o.

--------------------------------------------------